ગાંધીનગર-. રાજ્ય સરકારે મહિલા સુરક્ષા માટે વધુ એક કદમ ભરતાં ચેઇન સ્નેચિંગ અંગે નિર્ણય લીધો છે. મંગળસૂત્ર, ચેઇન અને કીમતી ઘરેણા જેવી સ્નેચિંગની ઘટનાઓને અંકુશમાં લેવા માટે કડક હાથે કામ લેવા આઇપીસીમાં નવી કલમો ઉમેરીને રાજ્ય સરકારે કડકમાં કડક સજા કરવાનો નિર્ણય કર્યો છે. આ માટે સરકાર વટહુકમ બહાર પાડશે.ગૃહ રાજ્યપ્રધાન પ્રદીપસિંહ જાડેજાએ જણાવ્યું છે કે, મહિલાઓને વધુ સુરક્ષા પૂરી પાડવી એ રાજ્ય સરકારની પ્રાથમિકતા રહી છે.